open-index/open-wikipedia-markdown huggingface dataset:
Ladislav Kiczko

Doc. PhDr. **Ladislav Kiczko**, Csc. (* 1951, Krompachy) je slovenský filozof, ktorý sa zaoberá dejinami súčasnej filozofie. 

Roku 1975 absolvoval štúdium na Filozofickej fakulte UK v odbore filozofia a nemčina, následne roku 1978 získal titul PhDr. Docentúru získal v odbore dejín marxisticko-leninskej filozofie roku 1988. Od 1. 2. 1997 do 31. 1. 2003 bol dekanom Filozofickej fakulty UK.

## Bibliografia
* 1993 - *Lexikón filozofie*, spoluautori: Hanna Delf, Jutta Georg-Lauer, Christa Hackenesch, , Mechthild Lemcke
* 1996 - *Dejiny filozofie*, spoluautori: Miroslav Marcelli, Erwin Waldschütz, Milan Zigo
* 1996 - *Filozofia*, spoluautori: Mária Fürstová, Jürgen Trinks, Zuzana Kiczková
* 1997 - *Slovník spoločenských vied*, spoluautori: Marián Košč, Alexandra Krsková, Miroslav Marcelli, Erich Mistrík, Ján Sopóci, Rastislav Tóth, Milan Zigo
* 1998 - *Malá antológia z diel filozofov*, spoluautori: Dušan Ondrejovič, Silvester Šoka, Milan Zigo, Mikuláš Červeňanský

## Referencie


Kategória:Slovenskí filozofi
Kategória:Slovenskí vysokoškolskí pedagógovia
Kategória:Dekani Filozofickej fakulty Univerzity Komenského
Kategória:Slovenskí autori náučnej literatúry
Kategória:Osobnosti z Krompách
Kategória:Absolventi Filozofickej fakulty Univerzity Komenského v Bratislave
Lucien Lévy-Bruhl

**Lucien Lévy-Bruhl** (* 10. apríl 1857, Paríž, Francúzsko – † 13. marec 1939, Paríž) bol francúzsky filozof, antropológ, etnológ a sociológ, predchodca štrukturalizmu.

## Životopis
Narodil sa v Paríži. Študoval hudbu, filozofiu a prírodne vedy. V roku 1884 získal doktorát na Parížskej univerzite.Od roku 1899 bol profesorom na Sorbonne. Vyvíjal sa pod vplyvom učenia Comta, Ribota a najmä Durkheima. V roku 1925 spolu s Marcelom Maussom a Paulom Rivetom založil Ústav etnológie na Sorbonne, ktorý bol venovaný pamiatke Durkheima. Nesúhlasil s niektorými princípmi metodiky E. Durkheima, a tak v roku 1927 odišiel z Ústavu a venoval sa písaniu a cestovaniu. Prednášal na Harvarde a Univerzite v Kalifornii.Zomrel v Paríži v roku 1939. 

## Hlavné myšlienky
Tvrdil, že myslenie primitívov je prelogické a ich život sa vyznačuje mystickou participáciou. Prelogické myslenie podľa neho predovšetkým znamená, že nie je schopné odlíšiť príčinu a následok. Archaický človek síce uvažuje logicky v každodenných situáciach, ale nedokáže myslieť logicky na abstraktnej úrovni. Príslušníci prírodných národov preto napríklad stotožnujú ľudskú dušu s tieňom, alebo ako austrálsky domorodci nevytvoria pojem individuálneho vlastníctva pôdy, pretože nie sú schopní uvažovať o človeku ako o samostatnej kategórii oddelenej od zeme. Archaické myslenie sa rovnako líši od civilizovaného tým, že má kolektívnu povahu. Archaický človek žije vo svete mýtov a prostredníctvom rituálov sa vzťahuje k posvätným dejinám, časom a osobám. 

## Práce
* *La Philosophie d'[[August Comte]]*, Alcan, 1900
* *Fonctions mentales dans les sociétés inférieures*, Alcan, 1918
* *La Mentalité primitive*, Alcan, 1922
* *[[Jean Jaurès]], esquisse biographique*, Rieder, 1924
* *La Morale et la Science des Mœurs*, Alcan, 1927
* *Surnaturel et la nature dans la mentalité primitive*, Travaux de l'Année Sociologique, Alcan, 1931
* *La Mythologie primitive. Le mode mythique des Australiens et des Papous*,  Alcan, 1935
* *Carnets*, PUF, 1949

## Referencie

## Externé odkazy
* 

Kategória:Osobnosti z Paríža
Kategória:Francúzski filozofi
Kategória:Francúzski antropológovia
Kategória:Francúzski etnológovia
Kategória:Francúzski sociológovia
Kategória:Absolventi Parížskej univerzity
Kategória:Vyučujúci na Harvard University
Kurt Lewin

**Kurt Zadek Lewin** (* 9. september 1890, Mogilno, Poľsko – † 12. február 1947, Newtonville, Massachusetts, USA) bol americký psychológ nemeckého pôvodu, špecializujúci sa na sociálnu psychológiu a behaviorizmus, hlavná škola ľudských vzťahov. Jeho práca zahŕňala akčný výskum na teórii poľa, považuje sa za autora pojmu skupinová dynamika, ktorý je hlavným pojmom priemyselnej psychológie, ktorý sa neskôr stal psychológiou práce. Venoval sa topologickej psychológii. Vypracoval dynamickú teóriu osobnosti.

## Životopis
Narodil sa bohatým obchodníkom patriacim do strednej vrstvy ako druhé dieťa zo štyroch detí. Ako 19-ročný začal študovať medicínu vo Freiburgu a potom pokračoval v štúdiu biológie na univerzite v Mníchove. Štúdium ukončil  na Humboldtovej univerzite v Berlíne, kde získal doktorát v roku 1916. 

V roku 1917 Kurt Lewin napísal svoju prvú knihu o psychológii. Na základe skúseností zo zákopov sa mu podarilo dokázať, že vízia krajiny sa líši v závislosti od toho, či ste vojak (na ktorého nepriateľ môže udrieť kedykoľvek), alebo či sa jednoducho prechádzate. Preto dospel k záveru, že zastúpenie prostredia silne závisí od motivácie, očakávania a vlastností jedinca.

V roku 1926 bol menovaný profesorom psychológie na Humboldtovej univerzite vo veku 36 rokov. V roku 1933 po nástupe Hitlera k moci z Nemecka emigroval do USA.

## Referencie

## Externé odkazy
* biographischer Abriss und theoretischer Überblick 
* Kurzbiografie, -bibliografie, Lehrfilme und digitale Quellen im Volltext 
* The Kurt Lewin Center for Psychological Research  
* International Conference on "Kurt Lewin: Contribution to Contemporary Psychology" 
* Kurt Lewin: groups, experiential learning and action research 
* Kurt Lewin Foundation 
* Kurt Lewin Institute

## Zdroj
*

Kategória:Psychológovia USA
Kategória:Nemeckí psychológovia
Kategória:Absolventi Albert-Ludwigs-Universität Freiburg
Kategória:Osobnosti USA nemeckého pôvodu
Kategória:Osobnosti USA židovského pôvodu
Kategória:Naturalizované osobnosti USA
Kategória:Úmrtia na infarkt myokardu
Anton Szandor LaVey

**Anton Szandor LaVey**, vlastným menom **Howard Stanton Levey** (* 11. apríl 1930, Chicago – † 29. október 1997, San Francisco) bol americký spisovateľ, okultista, hudobník a herec. Je autorom *[[Satanská biblia|Satanskej Biblie]]* a zakladateľ Satanovej cirkvi.

LaVey bol veľkňazom Satanovej cirkvi, ktorú založil v roku 1966. V knihe *Satanská Biblia* predstavil zhustený systém svojich názorov na podstatu človeka a názory filozofov, ktorí obhajovali materializmus a individualizmus. LaVey nepokladal postavu Satana za doslovné božstvo alebo bytosť, ale za historický a literárny symbol pozemských (profánnych) hodnôt.

## Referencie

## Externé odkazy
* 

Kategória:Narodenia v 1930
Kategória:Úmrtia v 1997
Kategória:Satanizmus
Kategória:Okultisti
Alexander King

**Alexander King** (* 26. január 1909, Glasgow, Spojené kráľovstvo – † 28. február 2007, Londýn, Spojené kráľovstvo) bol škótsky chemik so zameraním na ekológiu a teóriu vedy; druhý prezident Rímskeho klubu.

## Referencie

## Iné projekty

## Externé odkazy

* 

Kategória:Škótski chemici
Kategória:Commanders of the Order of the British Empire
Kategória:Osobnosti z Glasgowa
Lexéma

**Lexéma** je základná jednotka lexikálnej (čiže slovnej) zásoby jazyka, t.j. základná jazyková jednotka, ktorá je nositeľom vecného významu. Konrétnejšia interpretácia tejto definície je však sporná, pretože lexéma môže byť definovaná (prinajmenšom) jedným z nasledujúcich spôsobov: 
*lexéma je kmeň slova (napr.- let- tvorí jednu lexému) resp. lexéma je lexikálna morféma (napr. -let- a -liet- tvoria jednu lexému);
*lexéma sú všetky tvary určitého (plnovýznamového) slova (napr. letím, letíš, letí, letíme, letíte, letia, letel… tvoria jednu lexému; slovo priletím, priletíš… tvorí inú lexému; slovo let, letu, lete, letom… tvorí inú lexému);
*lexéma sú všetky tvary určitého (plnovýznamového) slova alebo ustáleného slovného spojenia (napr. okrem príkladov v predchádzajúcom bode tvorí jednu lexému aj napr. slovné spojenie triedny učiteľ, triedneho učiteľa, triednemu učiteľovi… a jednu lexému tvorí aj napr. slovné spojenie dám prednosť, dáš prednosť, dá prednosť…);
*lexéma sú všetky tvary určitého (plnovýznamového) slova a slov odvodených od rovnakého významového základu (napr. letím, letíš, letí… a priletím, priletíš, priletí… a let, letu… a nálet, náletu… atď. tvoria jednu lexému)

Význam lexémy je seméma. Náukou o lexémach je lexématika.

## Poznámky


## Zdroje
* 
* 
* lexéma. In: 
* lexém. In: *[[Malá československá encyklopedie]]* 3 IL. Praha: Academia, 1986. s. 788.
* lexéma. In: 
* REISENAUER, Roman, ed. et al. *Co je co?: příručka pro každý den. 3 *. 2. vyd. Praha: Pressfoto, 1984. s. 440
* 

Kategória:Jazykoveda
Kino

thumb|Kino v Budapešti

**Kino** alebo staršie **biograf**  je miesto, kde sa premietajú filmy pre väčší počet ľudí. 

Slovo *kino* je skratka, ktorá sa stala bežnou približne od roku 1900, termínu *[[kinematograf]]* (1895). Na Slovensku sa postupne počas roka 2012 prešlo na digitálne kiná.

## Pozri aj
* Zoznam kín na Slovensku
* Zoznam kín v Bratislave
* Zoznam kín v Košiciach

## Iné projekty

## Externé odkazy

*
Clarence Irving Lewis

**Clarence Irving Lewis** (* 12. apríl 1883, Stoneham, Massachusetts – † 3. február 1964, Cambridge, Massachusetts) bol americký filozof a logik, predstaviteľ pragmatizmu. 

Pôsobil na Harvardovej univerzite, učil aj v Princetone a Stanforde. Zastával konceptualistický pragmatizmus.

## Dielo
* *A Survey of Symbolic Logic*, 1918
* *Mind and the World Order*, 1929
* *Symbolic Logic*, (spolu s C. H. Langfordom) 1932
* *An Analysis of Knowledge and Valuation*, 1946

## Externé odkazy
* 

Kategória:Filozofi USA
Kategória:Vyučujúci na Harvard University
Kategória:Vyučujúci na Princeton University
Kategória:Vyučujúci na Stanford University
Ivan Vasilievič Kirejevskij

**Ivan Vasilievič Kirejevskij** (; * 3. apríl 1806, Moskva, Ruská ríša† 23. jún 1856, Petrohrad) bol ruský  filozof a publicista, jeden zo zakladateľov slavianofilstva. Vo svojich myšlienkach vychádzal z tradície východných cirkevných otcov, názorovo bol blízky krúžku *ľubomúdrych*.

Základ života jednotlivého človeka, národov a ich skupín tvorí náboženstvo, ktorého typ určuje charakter vzdelanosti a celého života národa. Pravým náboženstvom je len pravoslávne náboženstvo, prijaté Slovani, najmä Rusmi, a preto jedine Slovania majú budúcnosť. Ostatné národy môžu dúfať v pokrok len za podmienky prijatia pravoslávno-kresťanskej civilizácie. V opačnom prípade, ako sa to stalo v západnej Európe, sa civilizácia rozkladá.

Osobitosťou ruského ľudu je neodporovanie zlu, absencia triedneho rozvrstvenia, občinový spôsob života.

## Ďalšia literatúra
* 
* Kirejevskij, I. V., ''Polnoje sobranije sočiněnij'' I.
* Kirejevskij, I. V., ''Polnoje sobranije sočiněnij'' II.

## Zdroj
* 

Kategória:Ruskí filozofi
Kategória:Ruskí publicisti
Kategória:Osobnosti z Moskvy
Jozef Kresánek

**Jozef Kresánek** (* 20. december 1913, Čičmany – † 14. marec 1986, Bratislava) bol slovenský muzikológ a vysokoškolský učiteľ. 

Ako muzikológ reprezentoval syntézu fenomenologicko-štrukturálnej metódy s hudobno-psychologickou a sociologickou interpretáciou hudby. Orientoval sa na výskum hudobného myslenia v jeho historickom vývoji.

## Referencie


## Externé odkazy
* 
* Jozef Kresánek na osobnosti.sk
* Krátky životopis 

Kategória:Slovenskí muzikológovia
Kategória:Slovenskí pedagógovia
Kategória:Slovenskí hudobní skladatelia
Kategória:Osobnosti z Čičmian
František Alexander Kišiday

ThDr. **František Alexander Kišiday** (* 22. september 1940, Kalinovo – † 24. august 1987, pochovaný v Obišovciach)  bol slovenský rímskokatolícky kňaz a teológ, priekopník religionistiky na Slovensku.

Za kňaza bol vysvätený 23. júla 1963, pôsobil najprv ako kaplán v Zborove a v Bardejove (1965). Od roku 1966 bol farským administrátorom v Družstevnej pri Hornáde a od roku 1973 vo Fričovciach. V roku 1977 sa stal farárom v Jarovciach.

Bol docentom fundamentálnej teológie na Rímskokatolíckej cyrilometodskej bohosloveckej fakulte (vtedy mimo zväzku UK).

V časopise Duchovný pastier publikoval viaceré religionistické práce.

## Dielo
* *Dejiny spásy* (diplomová práca)
*  
*  
*  
*  
*  
*  

## Referencie

## Externé odkazy
* 

Kategória:Narodenia v 1940
Kategória:Úmrtia v 1987
Kategória:Osobnosti z Kalinova
Kategória:Slovenskí rímskokatolícki kňazi
Kategória:Slovenskí teológovia
Kresba (umenie)

[náhľad|[Vitruviánsky muž]]

**Kresba** (iné názvy: **kresliarske umenie, kresličstvo, kresliarstvo**) je umelecké kreslenie, teda vizuálne umenie, ktoré je vytvárané kresliacou pomôckou na dvojrozmerné médium. Ako kresliace pomôcky sa bežne používajú napr. ceruzky, pastelky, voskové ceruzky, pastely, voskové pastely, kriedy, rudky, uhoľ, olovko, pero a tuš. Umelec, ktorý kreslí môže byť označený ako **kreslič** alebo **kresliar**. Výsledok (výtvor) umeleckého kreslenia sa nazýva **kresba**.

Malé množstvo materiálov uvoľňujúce sa na dvojrozmerný materiál za sebou zanecháva viditeľnú stopu – proces je podobný maľovanie. Najčastejšie sa na kresbu používa papier, tiež sa používa kartón, koža, plast, plátno, dosky a mnoho iného. Dočasne môžu byť taktiež využívané tabule. Kresba je tiež populárna ako prostriedok verejného prejavu – grafiti.

Častými, ale nie rozlišovacími znakmi kresby je použitie jednej farby, obraz vytvorený pomocou čiar a len čiastočné pokrytie podkladu.

V minulosti bola hojne používaná tzv lavírovaná kresba, keď je kresba rozmývaná pomocou mokrého štetca, niekedy aj namočeného do riedkej tekutej farby.

Kresba býva spravidla používaná pri vytváraní pomocných štúdií, keď si maliar, sochár alebo architekt skúša a upresňuje kompozíciu a ďalšie aspekty pripravovaného umeleckého diela, reliéfu, sochy, maľby, architektonickej realizácie a pod.

Kresba bola umelcami hojne používala aj na zaznamenanie diel cudzích umelcov ako podklad k svojej vlastnej umeleckej tvorbe. Od renesančného obdobia sa kresba stala vyhľadávaným artiklom zberateľov. Postupne začala byť kresba chápaná aj ako samostatné umelecké dielo, hoci je dodnes výtvarníkmi používaná hlavne k prípravným štúdiám.

## Iné projekty

Kategória:Kreslenie
Lexikalizácia

**Lexikalizácia** (gr.) je zmena jazykového prostriedku na slovníkový, lexikálny.

## Externé odkazy
* 

Kategória:Jazykoveda
Kismet (islam)

**Kismet** (tur. < perz. < arab.) je v islame neodvratiteľný osud. Je to Božia vôľa, vôľa Alahova.

## Externé odkazy
* 

Kategória:Islam
Kreslenie

**Kreslenie** môže byť:
*(technické, umelecké a iné) zobrazovanie alebo vyznačovanie čiarami (líniami), pozri napr. kresba (umenie) a technické kreslenie
*zhotovovanie (napr. výkresu, pohľadnice) pomocou takéhoto zobrazovania či vyznačovania čiarami
*výtvarná výchova (ako vyučovací predmet)
*umelecké stvárňovanie (iné než zobrazovaním čiarami), opisovanie, vykresľovanie

Osoba venujúca sa zobrazovaniu (vyznačovaniu) čiarami sa volá **kreslič**.

## Pozri aj
*kresba
Lexikón

**Lexikón** (do 80. rokov bol kodifikovaný tvar **lexikon**) môže byť:
* slovník, pozri slovník (výklad slov)
* (najmä podľa hesiel abecedne zoradený) náučný slovník
* väčší slovník, obyčajne náučný
* lexika
Kissi

**Kissi** môže byť
*africké etnikum:
**pri Viktóriinom jazere v Keni, synonymá: Kosova, Kissij, pozri Kissij
**v Guinei, Libérii a Sierre Leone, synonymá: Gissi, Kissiovia, pozri Kissiovia (Guinea)
**v južnej Tanzánii východne od jazera Malawi, synonymum: Kisi, pozri Kisi
*jazyk niektorého z týchto etník
Technické kreslenie

**Technické kreslenie** je grafický vyjadrovací prostriedok používaný pri kreslení výkresov v rôznych technických odboroch.

Druhy technického kreslenia:
Elektrotechnické,
Stavbárske,
Zememeračské
## Externé odkazy
* 

Kategória:Technické výkresy
Lézia

**Lézia** (lat.) je poškodenie, poranenie, porucha (napr. traumatická lézia - porucha zdravia spôsobená úrazom).

## Externé odkazy
* 

Kategória:Medicína
Rané kresťanstvo

**Rané kresťanstvo** je obdobie vývinu kresťanstva od narodenia Krista po Prvý nicejský koncil v roku 325. 

Pre toto obdobie sú charakteristické spisy apoštolov Pavla a Jána:
* Pavol sa otvára pohanskému mysleniu, aby sa vzápätí pred ním uzavrel. Kladie do priameho protikladu múdrosť filozofov Múdrosť Božiu. Takéto prirovnanie musí dopadnúť v neprospech pohanských učiteľov.

* Naopak, Ján nezaujato preberá z antiky známe učenie o logu: plodným spôsobom spracúva učenie novoplatonikov, stoikov, ale aj helenistického židovstva. Kristus ako Syn Boží je zároveň aj Logos, t. j. Slovo Božie.

Tieto dva postoje sú akoby prototypmi dvojakej tradície, ktorú reprezentuje na jednej strane Tertullianus
a na druhej strane Origenes.

## Externé odkazy
* 

Kategória:Dejiny kresťanstva
Liber

**Liber** (lat. kniha) môže byť:
*v športe: voľný hráč
*v kodikológii: latinský názov pre zvitok (pergamen)
*v mytológii: rímsky boh plodnosti a vegetácie, mužský náprotivok bohyne Libery (Liber)
Kladivo (nástroj)

thumb|Klasické kladivo s drevenou rúčkou.
náhľad|Tesárske pokrývačské kladivo s kovovou pogumovanou rúčkou, magnetickým držiakom na klince a výrezom na vyberanie klincov.
**Kladivo** je nástroj, ktorým sa ručne vyvodzujú nárazy priamo na opracúvaný predmet, alebo nepriamo pôsobením na iný pracovný nástroj. Možno rozoznávať viacero druhov kladív. Napr. na stavebné, resp. búracie práce je vhodné kladivo s hmotnosťou nad 2 kg. Naopak na jemnú napr. čalúnickú prácu je vhodnejšie malé a ľahké kladivo. Pri práci s drevom, je vhodné stolárske kladivo s výrezom na vyťahovanie klincov.

Vyrába sa z nástrojovej ocele, dreva, gumy alebo iného materiálu. Pokiaľ je rúčka - porisko z dreva, je vhodné použiť jaseňové, hrabové alebo bukové drevo. Rúčky z borovicového, smrekového alebo jelšového dreva nie sú vhodné. Drevená rúčka je vhodná, pretože svojou pružnosťou lepšie tlmí nárazy. V dôsledku vysušovania a následných zmien objemu sa však o ňu treba starať. V prípade, že nie je dostatočne pevne osadená v otvore kladiva, je potrebné do rúčky zatĺcť menší oceľový klin, ktorý zabráni jej vyťahovaniu.

## Referencie

## Iné projekty

## Externé odkazy
* 

Kategória:Ručné náradie
Liberalizácia

**Liberalizácia** môže byť:
*odstraňovanie určitých obmedzení, privodenie väčšej voľnosti v určitej oblasti
*pretváranie niečoho v duchu liberalizmu alebo liberálnych zásad, pozri liberalizmus a liberálnosť
Kladnosť

**Kladnosť** alebo **pozitívnosť** môže byť:
*vlastnosť predstavovať to, čo je vhodné, dobré; nezápornosť
*manie väčšej hodnoty v porovnaní s inou hodnotou (najmä s nulou); nezápornosť 

**Kladnosť** je vlastnosť vyjadrovať súhlas.

**Pozitívnosť** môže byť:
* zakladanie sa na skúsenosti, skutočnosť
* týkanie sa pozitívu, pozri pod pozitív
Libice nad Cidlinou

**Libice nad Cidlinou** je česká obec východne od Poděbrad so slovanským hradiskom z 10. až 12. storočia, miesto vyvraždenia rodu Slavníkovcov Pŕemyslovcami v roku 995.

## Referencie


## Pozri aj
* Zoznam obcí v Česku

## Iné projekty

## Externé odkazy
* 


Kategória:Obce okresu Nymburk
Wolfgang Klafki

**Wolfgang Klafki** (* 1. september 1927, Angerburg, Poľsko† 24. august 2016, Marburg, Nemecko) bol nemecký pedagóg, profesor pedagogiky na univerzite v Marburgu, predstaviteľ integračných tendencií v pedagogickom filozofovaní 20. storočia.

Klafkiho koncepcia kriticko-konštruktívnej vedy o výchove integrujúca protikladné pozície. Duchovednú pedagogiku dotiahol do teórie kategoriálneho vzdelávania (Theorie der kategorialen Bildung) a do pôvodnej koncepcie didaktiky.

## Iné projekty

## Externé odkazy
* 

Kategória:Nemeckí pedagógovia
Pohlavný pud

**Pohlavný pud** alebo **libido** je súhrn na seba nadväzujúcich vrodených reflexov ovplyvnených hormonálnou činnosťou, ktorý vzbudzuje u pohlavne dospelých jedincov snahu po párení. Výberový a zbližovací pud, ktorý slúži na zachovanie druhu.

## Referencie

Kategória:Sex
Kategória:Sexualita
Kategória:Psychoanalýza
Kategória:Pohlavné rozmnožovanie
Klam

**Klam** alebo (v niektorých kontextoch zriedkavo) **falácia** môže byť:
* predstava, domnienka alebo vnem, ktorá/-ý sčasti alebo v plnom rozsahu nezodpovedá skutočnosti, synonymá: klamné (či mylné) zdanie, zmyslový omyl (=zmyslový klam a halucinácia) a logický omyl, omyl, pozri zmyslový klam, halucinácia a logický omyl (resp. logický klam)
* zámerne nesprávny úsudok, synonymá: sofizmus, logický klam v užšom zmysle, pozri sofizmus 
* účinok lži (t.j. úspešné oklamanie cieľovej osoby), pozri napr. lož
* (vedomá) nepravda, lož
* klamanie, predstieranie
* mámenie
* pretvárka, podvod, úskok

**Klam** môže byť aj:
* nárečovo: drúk na zatiahnutie reťaze sťahujúcej voz, pozri klam (voz)
* obec v Rakúsku, pozri Klam (obec) 
* Krhliť - klamať, vymýšľať si 

## Pozri aj
*klam kompozície
*klam dekompozície

## Zdroje
Krijajoga

**Krijajoga** alebo **krijá joga** je prípravné štádium ako celok, ktorý zahrnuje celkovú readaptáciu tela a mysle, takže sa mimoriadne rozšíria hranice ich adaptability a vzrastie prah reaktivity. Podstatná súčasť jogovej terapie. Je to očistný a adaptačný proces.

V krijá joge sa venuje pozornosť vplyvom vonkajšieho i vnutorného prostredia na telesné a duševné pochody. Cieľom je vypestovať značnú imunitu, schopnosť klásť účinný odpor rôznym vonkajším i vnutorným škodlivým vplyvom na telo a na myseľ. Takéto posilnenie tela a mysle sa považuje za nevyhnutné, aby sa dalo dosiahnuť vyvážené správanie a pevná osobnosť, čo je cieľom každej skutočnej jogy.

V krijá joge ide o pozdvihnutie urovne zdravia a pohody na najvyšší možný stupeň. K tomu slúžia určité zásady, ktoré sa týkajú stravovania, bývania a vedomého pestovania prospešného a zdravého pozitivneho postoja k sociálnemu a individuálnemu prostrediu. Hlavným cieľom je vytvorenie vhodnej atmosféry pre výcvik vyššej jogy.

V prípade, že telo a mysel sú zanesené odpadovými produktami, odporúčajú sa navyše určité očistné procedúry zvané krijá. Toto všetko ma za cieľ uviesť do rovnováhy nielen všetky telesné orgány, ale aj telo a myseľ navzájom. Každý výcvik krijá jogy vyžaduje od človeka taký spôsob života, ktorý vedie k určitému usporiadaniu jeho psychosomatickej osobnosti. Vedie k schopnosti odolávať veľkému množstvu zmien prostredia bez toho, že by dochádzalo k poruchám v systéme reakcií. Dosahujeme to zmenami adaptability tkanív, ktoré tvoria rôzne systémy a orgány, takže pri traume nedochádza tak ľahko k funkčným poruchám alebo patologickým zmenám.

Veľký význam pri dosahovaní vyššie naznačených účinkov majú autonómne a proprioceptívne neuromuskulárne reakcie, ako aj určité zmeny v sekrécii endokrinných žliaz. Dôraz sa kladie na úpravu stravy, dýchanie a pestovanie pozitívnych postojov. Hlavným cieľom sú pozitívne zmeny v metabolizme tela ako celku. Tieto metabolické zmeny v telesných tekutinách pôsobia na rôzne systémy (žlazový, obehový, nervový, vylučovací atď.) a vedú k úplnej zmene celej osobnosti ešte skôr, než prejde k vyšším praktikám jogy. 

## Iné projekty

## Externé odkazy
* 
* Mahavatár Babaji - webová stránka venovaná Babajího

Kategória:Joga
Klan

**Klan** môže byť:
*keltský rodový zväz v Škótsku, Írsku a Walese (v severnom Škótsku až do 18. storočia), pozri klan (Škótsko)
*v antropológii: exogamná skupina ľudí, ktorí sa považujú za pokrvne príbuzných, pretože predpokladajú unilaterálny pôvod od spoločného mýtického predka, pozri klan (antropológia)
*v biológii: skupiny (niekedy až desiatok) jedincov vytvárané niektorými druhmi živočíchov (hyenami, rybárikami, atď) pozri klan (biológia)
* prenesene: 
**rod, kmeň, potomstvo
** pevne zomknutá skupina ľudí, často s príbuzenskými väzbami, ktorej normy, hodnoty a vzory správania podriaďuje vytýčeným cieľom a ochrane záujmov tejto skupiny
* televízny seriál JOJ, pozri Klan (seriál)
Kriminalistika

**Kriminalistika** je odbor, ktorý sa zaoberá odhaľovaním trestných činov. Zjednodušené vnímanie pojmu kriminalistika, ovplyvnené najmä anglicky písanými zdrojmi, spôsobuje synonymické spájanie slov kriminalistický a forenzný. Pritom ide o úplne rozdielny obsah a spôsob poznávania/skúmania, ale i rôzne bezprostredné ciele, hoci najčastejším konečným cieľom je poskytovanie podpory rozhodovaniu v trestných veciach, teda aj o trestných činoch. Kriminalistika je veda ktorá skúma kriminalistické stopy vlastnými metódami. Forenzné vedy sú skupinou súdnych vied skúmajúcich páchateľov, ich motívy a spôsob páchania trestných činov na základe metód materských vied a technických odborov. 

## Externé odkazy
* 

Šimovček, Ivan a kol. 2011. "Kriminalistika". Plzeň: Aleš Čeněk s.r.o., 2011, 378 s. 
ISBN: 978-80-7380-343-8.
Licencia

**Licencia** (lat.) môže byť:
*všeobecne:
**sloboda, voľnosť
**výsady
*v práve a ekonomike: 
**povolenie, oprávnenie na nejakú činnosť resp. príslušná listina, pozri licencia (povolenie)
**skrátene:
***patentná licencia (dokument, ktorým sa poskytuje iným osobám alebo štátom právo na realizáciu a využitie technickej dokumentácie alebo patentových vynálezov)
***dovozná licencia
***vývozná licencia
***generálna licencia

## Pozri aj
*Creative Commons#Licencie
Hudobný klasicizmus

**Hudobný klasicizmus** je hudobná tvorba veľkej časti 18. a začiatku 19. storočia. Predpokladom vzniku hudobného klasicizmu boli nové náboženské a myšlienkové prúdy, ktoré pramenili z rozpadu feudálnej spoločnosti.

Štýlový charakter klasicizmu dodal vznik a rozvoj komických operných žánrov (*opera buffa, opéra comique, Singspiel*), komorná hudba a symfonická hudba nadväzujúca na tanečnú rytmiku šľachtických (menuet) a ľudovejších (contredanse) tancov s vytváraním prehľadnej formy a ornamentálne spevnej melodiky. Rozvoj dominujúcich inštrumentálnych žánrov predurčil ešte v baroku typ homofónnej suity (ordre, partity), sonáty da camera a opernej symfónie talianskeho typu.

V spojení s tanečnosťou sa rozvinuli črty prehľadnej formovej stavby založené na usporiadanosti (jednote i kontraste) v oblasti tonálnej, tematickej i stavebnej.

Inštrumentálnu hudbu klasicizmu najdokonalejšie stelesňuje sonátová forma v súvislosti s cyklickou symfóniou, inštrumentálnym koncertom a sláčikovým kvartetom.

Raným klasicizmom (asi do roku 1770) sa rozumie obdobie, keď tanečnosť a formová prehľadnosť porážajú barokovú nabubrenosť.

Vrcholný klasicizmus vytyčuje vyššie ideové nároky, ktoré prinieslo meštianske osvietenstvo (hnutie Sturm und Drang).

Osvietenské ideály, ktoré sa obracali na celé ľudstvo, zostávali kritériom klasicizmu, nacionálne idey začiatkom 19. storočia otvárajú prechod k romantizmu.

Predstaviteľmi hudobného klasicizmu boli Carl Philipp Emanuel Bach, Josef Mysliveček, Jean-Philippe Rameau, Joseph Haydn, Karel Stamic, Christoph Willibald Gluck, Ludwig van Beethoven, Wolfgang Amadeus Mozart, Ján Nepomuk Hummel a Franz Schubert.

## Iné projekty

## Externé odkazy
* 
* 

Kategória:Klasicizmus
Kategória:Hudba
Kriminalita

**Kriminalita** (z ) alebo **zločinnosť** môže byť:
*páchanie trestných činov (resp. zločinov), zločinné konanie, pozri trestný čin a zločin
*súhrn (úmyselne alebo z nedbanlivosti spáchaných) trestných činov trestnoprávne zodpovedných (t.j. najmä príčetných) jedincov v určitej oblasti za určité obdobie (spravidla v štáte za rok), pozri kriminalita (súhrn trestných činov)

**Zločinnosť** môže byť zastarano aj:
*zlomyselnosť
*bezbožnosť, páchanie zla, pozri zlo

## Referencie
Klasifikácia (logika)

**Klasifikácia** alebo **triedenie** je osobitný prípad uplatnenia logickej operácie delenia
rozsahu pojmu.

## Pozri aj
* :Kategória:Klasifikačné systémy

## Externé odkazy
*
Otto Liebmann

**Otto Liebmann** (* 25. február 1840, Lwówek Śląski, Poľsko – † 14. január 1912, Jena, Nemecko) bol nemecký filozof, ktorý sa preslávil spisom *Kant und die Epigonen* z roku 1865, kde každá kapitola končí slovami: *Also muss auf Kant* *zurückgegangen* *werden*.

## Dielo
* "*Kant und die Epigonen*" (1865) 
* "*Zur Analysis der Wirklichkeit*" (1876) 
* "*Die Klimax der Theorien*" (1884) 
* "*Gedanken und Tatsachen*", 2 Bände (18821904) 

## Literatúra
* Peter Müller: Liebmann, Otto. In: Neue Deutsche Biographie (NDB). Band 14, Duncker & Humblot, Berlin 1985, ISBN 3-428-00195-8, S. 506–508 

## Externé odkazy
* 

Kategória:Nemeckí filozofi
Kategória:Vyučujúci na Štrasburskej univerzite
Klasifikácia vied

**Klasifikácia vied** je členenie, delenie vied podľa určitých klasifikačných znakov do usporiadaných a navzájom subordinovaných tried, takže každá veda nachádza v tomto systéme jednoznačne určené miesto. Cieľom klasifikácie je zistenie a znázornenie celkovej súvislosti, vzájomnej závislosti vied a na tomto základe vytvorenie prognózy ďalšieho vývoja vied.

## Externé odkazy
* 

Kategória:Veda
Kláštor

[right|thumb|[Břevnovský kláštor v Prahe]]
[náhľad|vpravo|Kláštorný kostol [Kláštor Hronský Beňadik|kláštora v Hronskom Beňadiku]]

**Kláštor** (z latinského *claustrum*, teda uzatvorené miesto) je sídlo spoločenstva mníchov, ktorého spôsob života je upravený jednotným kláštorným alebo rádovým poriadkom (regulou). Kláštor obývajú rehoľné osoby: mnísi alebo mníšky, resp. rehoľníčky. Obyvatelia kláštora sú vždy z rovnakého cirkevného rádu (napríklad templári, jezuiti, benediktíni, karmelitáni) alebo sekty. Okrem kresťanských kláštorov sú známe aj kláštory budhistické či taoistické. Kláštory boli v Európe v minulosti významnými strediskami vzdelanosti, niektoré mali aj vojenský význam, boli opevnené - ohradené obrannými múrmi (hradbami).

## Pozri aj
* Monastier - kresťanský kláštor východného obradu - pravoslávny alebo gréckokatolícky
* Kresťanská sakrálna architektúra

## Iné projekty

Kategória:Náboženské organizácie
Kláštor
Kategória:Náboženské stavby
Kategória:Zasvätený život
Kláštor Cluny

thumb|right
**Kláštor v [[Cluny (obec)|Cluny]]** je benediktínsky kláštor založený v roku 910. Kláštor patril k najvplyvnejším cirkevným organizáciám v 11. a 12. storočí v celej západnej, čiastočne aj strednej Európe. Jeho kolosálna románska *[[bazilika]] Saint-Pierre-Paul* (sv. Petra a Pavla) z 11. storočia bola dlhé obdobie najväčším kresťanským kostolom (181&nbsp;m dlhým). Tunajší opát spravoval asi 1&nbsp;450 kláštorov (s viac ako 10&nbsp;000 mníchmi). Z kláštora vyšlo niekoľko francúzskych pápežov. Opátstvo malo preto značný vplyv nielen náboženský, ale aj intelektuálny, politický a umelecký na celý Západ.

Z kláštora v Cluny vyšla clunyjská reforma.

## Iné projekty
.

## Externé odkazy
* 

Cluny
Kategória:Románske stavby vo Francúzsku
Kategória:Stavby v departemente Saône-et-Loire
Krištáľ (kremeň)

thumb|Krištáľ

**Krištáľ** alebo **horský krištáľ** je priehľadná a bezfarebná odroda kremeňa. Osobitným typom kryštalického kremeňa je takzvaný *holubníkový kremeň*, ktorý vzniká dôsledkom narastania kryštálov kremeňa rôznych kryštalografických tvarov.

## Výskyt
Krištáľ sa nachádza v pegmatitoch, v žilách alpského typu, zriedkavejšie v hydrotermálnych žilách alebo v rozsypoch. Vyskytuje sa na mnohých miestach na celom svete, najväčšie kusy pochádzajú z Brazílie a Madagaskaru. Kusy suroviny dosahujú desiatky kilogramov, najväčší krištáľ nájdený v roku 1719 v Zinggenstocku vo Švajčiarsku mal hmotnosť 800 kg. Na Slovensku sa nádherné kryštalické drúzy kremeňa nachádzajú napríklad v Štiavnických vrchoch a v Kremnických vrchoch.  Krásu krištáľu často rušia rôzne uzavreniny, najčastejšie rutil alebo turmalín. Číre bipyramidálne obojstranne vyvinuté kryštáliky kremeňa sa nazývajú *[[Marmarošský diamant|Marmarošské diamanty]]*. Ich veľkosť zriedkakedy presiahne 10 mm. Ich hlavné lokality sú Zakarpatská oblasť (Ukrajina), Sibír (Rusko) a Arkansas (USA).

## História a povery
Od stredoveku sa z veľkých kryštálov kremeňa vyrábali nádoby pre kláštorné poklady a krištáľové gule. Na Slovensku vzniklo v stredoveku dnes už nepoužívané pomenovanie *horský krištál* na odlíšenie od, v tom čase vynájdeného, dokonale bezfarebného kusu skla. Názov krištáľ pochádza z gréckeho *krystalos*, alebo *kryos*, čo znamená ľad alebo chlad. Názov pochádza z toho, že v staroveku si ľudia mysleli, že krištáľ je tak hlboko a pevne zmrazený ľad, že sa nemôže nikdy roztopiť. Austrálski aborigénovia a prérijní Indiáni v Severnej Amerike používali krištáľ ako talizman a na veštenie. Navajovia verili, že krištáľ ako prvý spôsobil, že Slnko začalo svietiť na Zem. Šamani považovali krištáľ za *kameň svetla* a používali ho ako jasnovidecký nástroj na hranici medzi viditeľným a neviditeľným.

## Referencie


## Externé odkazy
* 

Kategória:Odrody kremeňa
Liečivo

**Liečivo** je látka, ktorá sa používa na ochranu alebo obnovu zdravia, na miernenie chorobných príznakov alebo na rozpoznanie choroby. Účinok liečiva je
výslednicou vzájomného pôsobenia liečiva a organizmu. Liečivá sú predmetom skúmania farmakológie.

## Dôležité definície lieku
### Slovenský liekopis I
Liečivo je ľubovoľná zložka lieku, ktorá poskytuje farmakologický účinok alebo iný priamy účinok pri diagnóze, liečbe alebo prevencii choroby; farmakologickým pôsobením zasahuje do štruktúry alebo funkcie ľudského a zvieracieho organizmu. Liek môže obsahovať viac ako jedno liečivo.
Ekvivalentné názvy: **účinná látka**, **liečivá látka**.

### Slovenská legislatíva
Liečivo je chemicky jednotná alebo nejednotná látka ľudského, rastlinného, živočíšneho, chemického alebo prírodného pôvodu, ktorá je nositeľom biologického účinku využiteľného na ochranu pred chorobami, na diagnostiku chorôb, liečenie chorôb alebo na ovplyvňovanie fyziologických funkcií.

## Česká definícia

## Referencie


## Pozri aj
* liek


Kategória:Farmakológia
Georg Klaus

**Georg Klaus** (* 28. december 1912, Norimberg, Nemecko – † 29. júl 1974, Berlín) bol nemecký filozof, šachista a šachový funkcionár. Zaoberal sa filozofickými otázkami prírodných vied, pokúšal sa kybernetiku, teóriu informácie a semiotiku zužitkovať pre všeobecnú metodológiu vied a dokázať, že tieto poznatky sú v súlade s marxizmom a môžu prispieť k jeho ďalšiemu rozvoju.

Narodil sa ako tretí syn Georga Heinricha Klausa. Roku 1932 začal študovať matematiku na univerzite v Erlangene. V tom čase bol členom Komunistickej strany Nemecka. Pre svoju politickú činnosť v tejto strane bol roku 1933 zatknutý a odsúdený za vlastizradu. Dva roky trestu strávil vo väznici v  Norimbergu, potom do roku 1939 v koncentračnom tábore Dachau. Po prepustení pracoval v továrni Faber-Castell v Norimbergu.

## Výber z diela
* *Einführung in die formale Logik* (1958)
* *Kybernetik in philosophischer Sicht* (1961)
* *Semiotik und Erkenntnistheorie* (1963)
* *Kybernetik und Gesellschaft* (1964)
* *Spezielle Erkenntnistheorie — Prinzipien der wissenschaftlichen Theorienbildung* (1965)
* *Was ist, was soll Kybernetik?* (spolu s Heinzom Liebscherom) (1966)
* *Spieltheorie in philosophischer Sicht* (1968)
* *Kybernetik, eine neue Universalphilosophie der Gesellschaft?* (1973)
* *Rationalität, Integration, Information* (1974)
* *Systeme–Informationen–Strategien (zus. mit Heinz Liebscher)* (1974)
* *Beiträge zu philosophischen Problemen der Einzelwissenschaften* (1978)

## Externé odkazy
* 

Kategória:Osobnosti z Norimbergu
Kategória:Nemeckí šachisti
Kategória:Nemeckí filozofi
Kategória:Nemeckí autori náučnej literatúry
Kategória:Vyučujúci na Humboldt-Universität zu Berlin
Liekopis

**Liekopis** alebo **farmakopea** je dielo normativneho charakteru s celoštátnou záväznosťou. Obsahuje všeobecné ustanovenia týkajúce sa prípravy, skúšania, označovania, uchovávania a vydávania liečiv a zdravotníckych potrieb, kvalitativne kritériá a požiadavky na ich akosť. Udáva bežné terapeutické dávky a maximálne dávky pre jednotlivé liečivá, ktoré sú pre lekárnikov a lekárov záväzné.

## Externé odkazy
* 

Kategória:Farmácia
Kĺb

**Kĺb** môže byť:
*v anatómii: typ pohyblivého spojenia kostí, pozri kĺb (anatómia)
*v technike: pohyblivé spojenie súčiastok stroja, pozri kĺb (technika)
Lietanie

**Lietanie** alebo **let** môže byť:
* v zooológii: pasivný alebo aktívny pochyb živočíchv vzduchom, pozri lietanie (biológia)
* v technike: pohyb strojov, ktoré prekonávajú zemskú tiaž, pozri lietanie (letectvo)
*akýkoľvek rýchly pohyb vzduchom

## Referencie


## Iné projekty

## Externé odkazy
*
Lakťový kĺb

**Lakťový kĺb** () je kĺb, ktorý spája ramennú kosť s lakťovou kosťou a vretennou kosťou, ako aj lakťovú a vretennú kosť navzájom.

## Externé odkazy
* 

Kategória:Anatómia
Kritérium

**Kritérium** môže byť:
*hľadisko, meradlo pre posudzovanie a rozlišovanie
*odlišovací znak
*v športe: cyklistické preteky na krátkej trati, pozri kritérium (cyklistika)

## Iné projekty
Felix Klein

**Felix Christian Klein** (* 25. apríl 1849, Düsseldorf, Nemecko – † 22. jún 1925, Göttingen, Nemecko) bol nemecký matematik, člen Berlínskej akadémie vied (1913). 

V roku 1865 začal pôsobiť na Bonskej univerzite, kde sa roku 1868 stal doktorom filozofie. Od roku 1872 pôsobil ako profesor matematiky v Erlangene, od roku 1875 na Mníchovskej vysokej škole technickej. Od roku 1886 pôsobil v Göttingene, kde zostal do konca života.

Klein sa venoval problematike neeuklidovskej geometrie, teórii nepretržitých grúp, teórii algebraických rovníc, teórii eliptických funkcií, teórii automorfných funkcií. Svoje geometrické idey vyložil v slávnom Erlangenskom programe (1872).

## Dielo
* 1872 – *Vergleichende Betrachtungen über neuere geometrische Forschungen* (neskôr známe ako Erlangenský program)
* 1884 – *Vorlesungen über das Ikosaeder und die Auflösung der Gleichungen vom fünften Grade*
* 1890 – *Nicht-Euklidische Geometrie* (2 zv.)
* 1890–1892 – *Vorlesungen über die Theorie der elliptischen Modulfunktionen* (2 zv.) 
* 1897–1910 – *Über die Theorie des Kreisels* (4 zv.) 
* 1897–1912 – *Vorlesungen über die Theorie der automorphen Funtionen* (2 zv.) 
* 1908–1909 – *Elementarmathematik vom höheren Standpunkt* (2 zv.)  
* 1918 – *Festrede zum 20. Stiftungstage der Göttinger Vereinigung zur Förderung der Angewandten Physik und Mathematik* 
* 1921–1923 – *Gesammelte mathematische Abhandlungen* (3 zv.)
* 1923 – *Selbstbiographie*
* 1926–1927 – *Vorlesungen über die Entwicklung der Mathematik im 19. Jahrhundert* (2 zv.)

## Poznámky
#  spolu s A. Sommerfeldom
#  spolu s R. Frickom

## Pozri aj
* Kleinova fľaša

## Iné projekty

## Externé odkazy
* 

Kategória:Nemeckí matematici
Kategória:Geometri
Kategória:Držitelia Radu Pour le Mérite
Kategória:Osobnosti z Düsseldorfu
Kategória:Členovia Göttingenskej akadémie vied
Limbus (náboženstvo)

**Limbus** () môže byť v katolíckej teológii:
* a) (po slovensky aj **predpeklie**) Miesto  zomrelých, ktorí nie sú v nebi, v pekle ani v očistci, spravidla chápané ako predsieň či vonkajší okruh pekla. Predpeklie nie je súčasťou oficiálnej cirkevnej doktríny.
* b) Teologická neistota o stave spásy napríklad tých, ktorí zomreli nepokrstení. V tejto súvislosti sa v teológii rozlišuje:
** *limbus patrum* (miesto pre duše zomrelých spravodlivých v čase pred narodením Ježiša Krista, napríklad biblických prorokov)
** *limbus puerorum* (miesto pre duše nepokrstených detí, ktoré ešte nezačali používať rozum pred svojou smrťou; pápež Benedikt XVI. s týmto konceptom nesúhlasil)

Kategória:Kresťanstvo
Kleio

thumb|Kleió
**Kleio** alebo **Kleió** alebo **Klio** (po grécky *Kleió*, po latinsky *Clio*) je v gréckej mytológii múza, ktorá ochraňuje dejepis, filozofiu a epos. Jej synom bol Hyakintos, podľa niektorých zdrojov aj Hymenaios. 

## Iné projekty

## Externé odkazy
* 

Kategória:Múzy
Limes Romanus

[thumb|Limes na Dunaji pri [Panónia (rímska provincia)|provincii Panónia]]
thumb|Hranice Rímskej ríše okolo roku 80 

**Limes** () alebo **limes Romanus** alebo **rímsky limes** bola od cisárskej doby hranica Rímskej ríše, a to prirodzená, tvorená riekou alebo umelá s priekopou a valom, prípadne aj s palisádou alebo stenou. Podľa niektorých zdrojov sa riečna hranica ako limes nikdy neoznačovala. Dnes ako „limes (Romanus)“ spravidla označujeme len časti hranice so systémom opevnení.

## Charakteristika

Slovo *limes* pôvodne označovalo cestu, medzu vedúcu naprieč pozemkom, hranicu medzi pozemkami. Chrbticou limesu bola vždy strategická cesta, ktorá umožňovala rýchle spojenie a presuny vojenských jednotiek, a sieť vojenských táborov, staníc a signálnych veží umožňujúcich ohlasovanie pohybov nepriateľov a privolávanie posíl na miesta ohrozené útokom. 

## Limes Romanus na Slovensku
Súčasťou Rímskej ríše boli aj menšie územia dnešného Slovenska, ako napríklad Petržalka, pri ktorej v katastri obce Rusovce sa nachádza kastel Gerulata, tiež pevnosť v  meste Komárno pri sútoku riek Váh a Dunaj, ktorá bola priamo súčasťou limes Romanus. Tiež k tomuto systému patril aj Rímsky vojenský tábor v Iži, ako jediný opevnený bod na ľavej strane Dunaja. Ležal oproti rímskemu táboru Brigetio, nachádzajúcemu sa na území dnešnej maďarskej obce Szöny.

## Iné projekty

## Externé odkazy
* 
* http://chc.sbg.ac.at/fresk/sk/html/index.php 

Kategória:Opevnenia starovekého Ríma
Kategória:Lokality Svetového dedičstva v Nemecku
Kritias

**Kritias** alebo **Kritiás** (* asi 460 pred Kr. Atény - † 403 pred Kr. Atény) je grécky politik, sofista a básnik. Bol Gorgiovým a Sokratovým žiakom. Pochádzal z aristokratického rodu (strýko Platóna), obdivoval Spartu a nekompromisne nenávidel aténsku demokraciu. Po porážke Atén v peloponézskej vojne sa stal hlavou extrémnych oligarchov, tzv. 30 tyranov, ktorí nastolili teror, ktorý sa obracal aj proti umiernenejším príslušníkom vo vlastných radoch.

Kritiova literárna činnosť bola mnohostranná: písal elégie a drámy a v prozaických spisoch venoval pozornosť najmä ústavám gréckych štátov. Z Kritiových diel sa zachovali len nepočetné zlomky. Najdlhší (42 veršov) a obsahovo najzaujímavejší je zlomok z drámy 'Sisyfos', ktorý obsahuje racionalistický výklad o funkcii zákonov a náboženstva.

## Zdroj
* 

## Ďalšia literatúra
* 

Kategória:Sofisti
Kategória:Predsokratici
Kriticizmus

**Kriticizmus** môže byť:
*schopnosť kriticky posudzovať, kritickosť
*náklonnosť kritizovať
*kritický postup alebo prístup
*vo filozofii: pozri kriticizmus (filozofia)

## Pozri aj
* Synkriticizmus
Historická jazykoveda

**Historická jazykoveda** (iné názvy: **diachronická jazykoveda**, **diachronická lingvistika**) študuje zmeny, ktoré sa udiali v jazyku alebo v skupine jazykov v priebehu doby. Pri svojom výskume využíva diachronickú metódu.

Diachronická lingvistika je hlavný zdroj informácií o vývoji ľudského myslenia v najdávnejších dobách.

## Pozri aj
*Porovnávacia jazykoveda
*Paleolingvistika

## Externé odkazy
* 

Kategória:Jazykoveda
Gustav Klemm

thumb|right|Gustav Klemm
**Gustav Klemm** (* 1802 – † 1867) bol nemecký historik, autor prvej široko poňatej definície kultúry (v antropologickom slova zmysle), ktorá významne ovplyvnila neskoršie bádanie v etnológii a kultúrnej antropológii.

## Dielo
* *Handbuch der germanischen Altertumskunde* (1835)
* *Allgemeine Kulturgeschichte der Menschheit* (1843 až 1853, 10 zv.)
* *Grundideen zu einer allgemeinen Kulturwissenschaft* (1851)
* *Die Frauen* (1854-59, 6 zv.)

## Externé odkazy
* 

Kategória:Narodenia v 1802
Kategória:Úmrtia v 1867
Kategória:Nemeckí historici
Kritickosť

**Kritickosť** môže byť:
* sklon triezvo, vecne posudzovať
* vlastnosť byť rozhodujúci
* vlastnosť byť príznačný pre krízu, krízovosť
* vlastnosť obsahovať kritiku, byť posudzujúci, hodnotiaci, skúmavý
Bazálna filozofická kritickosť

**Bazálna filozofická kritickosť** je udržiavanie kontinuity vedomia transhorizontovej reality ako unikajúcna. Bazálna filozofická kritickosť je *differentia specifica* filozofického osvojovania si sveta človekom.

## Externé odkazy
* 

Kategória:Filozofické pojmy
Porovnávacia jazykoveda

**Porovnávacia jazykoveda** alebo **porovnávacia lingvistika** je empirická disciplína, ktorej cieľom je vysvetliť evidentný fakt, že jazyky sa menia a že rôzne prirodzené jazyky sú si vo väčšej alebo menšej miere podobné (príbuzné). Jazykové zmeny a rôzne stupne príbuznosti jazykov sa tu objasňujú na základe súboru tvrdení (hypotéz). V porovnavacej lingvistike sa uskutočňuje typologický, konfrontačný alebo kontrastívny výskum dvoch alebo viacerých jazykov.

## Zdroj
* 

## Pozri aj
*komparatistika
*historicko-porovnávacia jazykoveda

Kategória:Jazykoveda
Klepsydra

náhľad|Nákres Ctesibiusovej klepsydry (3. storočie pred Kr.)
náhľad|Staroveká perzská klepsydra
**Klepsydra** (z ) alebo **vodné hodiny** alebo zriedkavo **hydrologium** sú akékoľvek hodiny, ktorých fungovanie je založené buď na sledovaní času odtoku vody (tekutiny) z nejakej nádoby (spravidla tenkou rúrkou) alebo na sledovaní času vtoku vody do (spočiatku prázdnej) nádoby s otvorom, ktorá pláva na vode. Používali sa najmä v staroveku, ale ešte aj na začiatku novoveku v Európe. V Grécku sa používali aj ako forma telegrafu. 

Ako časomiera sa klepsydra v Grécku používala na vymedzenie rovnakého času oboch strán pri súdnom spore, na meranie dĺžky nočných hliadok. Tento typ hodín sa objavil už v 2. tisícročí pred Kr. v Indii, Číne a Egypte. Neskôr sa dostali do Grécka a odtiaľ do Ríma. Napríklad ich vynašiel aj Ktésibios z Alexandrie okolo roku 250 pred n.l. .Časom sa klepsydra dočkala rôznych vylepšení mechanického a tvarového spracovania. Ako „telegraf“ sa používala napr. v armáde Kartága. Na vzdialených pozorovacích stanovištiach boli klepsydry, ktoré odmeriavali čas trvania ohňového alebo dymového signálu. „Stupnica“ časomiery bola rozdelená buď na niekoľko správ, alebo na jednotlivé písmená abecedy.

## Iné projekty

## Externé odkazy
* http://physics.nist.gov/GenInt/Time/time.html
* http://www.eternalegypt.org/EternalEgyptWebsiteWeb/HomeServlet?ee_website_action_key=action.display.element&story_id=19&module_id=5&language_id=1&element_id=60513
* http://www.landmarkclocks.com/page14.html 
* http://www.antique-horology.org/_editorial/clepsydra/

Kategória:Hodiny
Kategória:Voda
Kategória:Mechanika tekutín
Lingvistika prekladu

**Lingvistika prekladu** je teoretické skúmanie jazykových rovín prekladu.

## Pozri aj
* translatológia

## Externé odkazy
* 

Kategória:Jazykoveda
Klerikalizmus

**Klerikalizmus** je politické zasahovanie náboženstva do občianskeho politického života a myslenia.

## Externé odkazy
* 

Kategória:Politická filozofia
Klérofašizmus

**Klérofašizmus** je krajnepravicová forma vlády klerikálneho (duchovného) zamerania uplatňujúca pri výkone moci fašistické metódy a katolícke tradície. Klérofašizmus vznikol v 20. rokoch 20. storočia, jeho vplyv vyvrcholil v období 2. svetovej vojny.

## Politické strany s klérofašistickou ideológiou
Označovanie konkrétnych režimov za klérofašistické je problematické a je predmetom častých sporov. Ako príklady klérofašistických režimov sa uvádzajú Slovenský štát Jozefa Tisa, Nezávislý štát Chorvátsko Anteho Pavelića, vláda Engelberta Dollfußa v Rakúsku, Španielsko pod vládou Francisca Franca, Železná garda v Rumunskom kráľovstve a Rexistická strana v Belgicku.

## História
Medzi popularizátorov v 30. rokoch 20. storočia v Československu patrili Jaroslav Durych, Jan Scheinost, Bohdan Chudoba a Rudolf Ina Malý. V časti prípadov išlo o vnímanie fašizmu ako „spásnej“ tretej cesty medzi liberálnou demokraciou a komunizmom, ktorá má zachrániť katolícku civilizáciu.

## Referencie

## Externé odkazy
* 

Kategória:Fašizmus
Kategória:Rímskokatolícka cirkev
Kategória:Politické ideológie
Kritika čistého rozumu

**Kritika čistého rozumu** je u Kanta výskum transcendentálnych funkcií schopnosti poznávať.

## Externé odkazy
* 

Kategória:Immanuel Kant
Textová lingvistika

**Textová lingvistika** je lingvistický výskum jazyka z hľadiska jazykového systému. Text opisuje analogicky podľa vety a vysvetľuje ho v podstate na základe syntaktických a sémantických podmienok koherencie ako sled viet. Tradičná gramatika sa tu rozširuje na gramatiku textu.

## Externé odkazy
* 

Kategória:Jazykoveda
Filologická kritika

**Filologická kritika** je textová kritika, jazykový rozbor a vysvetlenie textu. Klasická filologická kritika sa zapodievala interpretáciou textu a filologickou kritikou v užšom zmysle slova čiže hodnotením prameňov a vymedzovaním pôvodného textu.

## Externé odkazy
* 

## Pozri aj
* analýza jazyka
* filológia

Kategória:Filológia
Klient

**Klient** môže byť:
* osoba (stále) používajúca služby (najmä) advokáta, lekára alebo banky, zriedkavejšie iných podnikov/osôb, zákazník, pacient
* v histórii: 
** neplnoprávny chránenec svojho pána v starovekom Ríme, pozri klient (staroveký Rím)
** v stredoveku: politický chránenec 
* v informatike: počítačový program komunikujúci so serverom, pozri pod klient-server
* americký film z roku 1994, pozri Klient (film)
Filozofická kritika

**Filozofická [[kritika]]** je podobná lekárskemu umeniu: lieči a oslobodzuje myslenie od chorôb, ktoré mu spôsobila metafyzická špekulácia (Wittgenstein).

## Externé odkazy
*
Kritika nemarxistickej filozofie

**Kritika nemarxistickej filozofie ** = kritika buržoáznej filozofie je oblasť marxizmu-leninizmu zameraná na vyvracanie téz zastávaných nemarxistickými filozofmi.

## Externé odkazy
* 

Kategória:Filozofický slovník
Kategória:Marxizmus
Kliknutie

**Kliknutie** alebo **klik** () je proces rýchleho stlačenia (*click*) a pustenia tlačidla na myši s kurzorom umiestneným (*point*) v pokoji na jednej pozícii. Môže sa používať aj iné zariadenie, napr. touchpad alebo dotyková obrazovka.

Tento proces sa realizuje prostredníctvom používateľského rozhrania.

Kategória:Techniky používateľského rozhrania